**PLUNGĖS LOPŠELIO-DARŽELIO „VYTURĖLIS“**

**DIREKTORĖS ASTOS BALTUONIENĖS**

**2022 METŲ VEIKLOS ATASKAITA**

2023-01-20 Nr. \_\_\_\_\_\_\_\_

Plungė

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| (Švietimo įstaigos strateginio plano ir metinio veiklos plano įgyvendinimo kryptys ir svariausi rezultatai bei rodikliai)  Įgyvendinant 2022 metų veiklos planą, atsižvelgiant į Plungės lopšelio-darželio „Vyturėlis“ ir jo Prūsalių bei Didvyčių skyrių (toliau tekste – Lopšelis-darželis) strateginį tikslą – rūpintis bendruoju vaikų gebėjimų ir vertybių nuostatų ugdymu, didinant ankstyvojo ugdymo prieinamumą – iškelti metų veiklos prioritetai:   * Sveikos gyvensenos kompetencijų ugdymas į šį procesą įtraukiant visą Lopšelio-darželio ir jo skyrių bendruomenę. * Nuolatinis bendruomenės mokymasis, orientuojantis į šiuolaikinio gyvenimo pokyčius, taikant STEAM metodą. * Veiksmingas švietimo pagalbos teikimas skirtingų poreikių vaikams, tobulinant ugdymo(si) procesą. * Ekologinio ugdymo procesas – tai žmogaus elgesio gamtoje vertinimas, praktinių gamtotyros ir aplinkosaugos gebėjimų formavimas.   Veiklos tikslas – plėtoti modernesnę šiuolaikinėmis ugdymo priemonėmis grindžiamą ugdomąją aplinką šiuolaikinės kartos vaikams bei lanksčią ugdomojo proceso įvairovę, atliepiančią laikmečio pokyčius. Jo įgyvendinimui buvo numatyti uždaviniai:   * Užtikrinti sėkmingą įstaigos veiklos ir proceso organizavimą, atsižvelgiant į kiekvieno vaiko raidą, gebėjimus, poreikius siekiant individualios vaiko ugdymo(si) pažangos augimo bei gerovės, įtraukiant tėvus, švietimo pagalbos ir kitus specialistus į veiksmingos ir tikslingos pagalbos teikimą. * Taikyti atnaujintų ikimokyklinio ugdymo ir priešmokyklinio ugdymo bendrųjų programų turinį atliepiantį šiuolaikinį kontekstą, technologijas, programas ir inovacijas, STEAM strategijos plėtojimą. * Telkti nuolat besimokančią, perspektyvią ir iniciatyvią bendruomenę, sudarant sąlygas mokytojams, mokytojų padėjėjams bei švietimo pagalbos specialistams tobulinti savo kvalifikaciją konferencijose, mokymuose, seminaruose. * Kurti ir plėtoti saugią aplinką, skatinančią fizinės ir emocinės sveikatos bei sveikos gyvensenos nuostatų formavimą, plėtoti pasitikėjimą ir partnerystę, pagrindine vertybe laikant gerus įstaigos bendruomenės narių tarpusavio santykius. * Užtikrinti Sveikatą stiprinančios mokyklos sampratos ir sveikatos stiprinimo veiklos patirties sklaidą mokykloje ir už jos ribų, organizuojant respublikinio judėjimo Sveika mokykla 30-mečio renginius rajono mastu.   Lopšelyje-darželyje „Vyturėlis“ ir jo Prūsalių, Didvyčių skyriuose 2022 metais veikė 17 grupių: 2 – ankstyvojo, 2 – mišrios ankstyvojo ir ikimokyklinio amžiaus, 8 – ikimokyklinio, 2 – mišrios ikimokyklinio ir priešmokyklinio, 3 – priešmokyklinio ugdymo grupės. Viso įstaigą lanko 317 vaikų. Vaikų, turinčių kalbėjimo ir kalbos sutrikimų skaičius – 87. Pagalbą gauna 44 vaikai (18- priešmokyklinio amžiaus vaikams, 22 - vyresniosios, 3 - viduriniosios grupių vaikams, 1 – jaunesniosios grupės vaikas), iš jų 18 turi PPT įvertinimą. Laukia logopedo pagalbos - 43 vaikai.  2022 m. vykdydami Plungės lopšelio-darželio „Vyturėlis“ Sveikatos stiprinimo programą 2019-2023 metams ir Fizinio aktyvumo skatinimo Plungės lopšelyje-darželyje „Vyturėlis“ planą 2019-2023 metams organizavome ir aktyviai dalyvavome įvairiose sveikatinimo veiklose.  Vykdėme veiklą respublikiniame judėjime **„Sveika mokykla**“:   * Ugdėme olimpines vertybes dalyvaudami Lietuvos tautinio olimpinio komiteto (LTOK) ir Respublikinės ikimokyklinio ugdymo kūno kultūros pedagogų asociacijos (RIUKKPA) organizuotame projekte Lietuvos mažųjų žaidynės. 2022 sausio – gegužės mėn. * Siekdami skatinti mokinių su sveikata susijusių naudingų įpročių, vertybių ir elgesio formavimąsi dalyvavome respublikinėje iniciatyvoje „Apibėk mokyklą“. 2022 m. spalio mėn. * Solidarumo bėgimas 2022 inicijuotas judėjimo „Gelbėkim vaikus“. Surinkta parama Prūsaliai – 347,65 Eur., „Vyturėlis“ – 402,70 Eur. 2022 m. spalio 12 d.   Dalyvavome Respublikos ikimokyklinių įstaigų darbuotojų **asociacijoje ,,SVEIKATOS ŽELMENĖLIAI“** iniciuotose respublikinėse akcijose, organizavome veiklas savo įstaigoje:   * sveikatinimo akcija „Aš bėgu“ Pasaulinei sveikatos dienai paminėti. 2022 m. balandžio 7 d. * akcija „MAŽIEJI TURISTAI – 2022“ skirta Pasaulinei turizmo dienai paminėti. 2022 m. spalio mėn.   Pratęsėme narystę **Respublikinės ikimokyklinio ugdymo kūno kultūros pedagogų asociacijoje RIUKKPA:**   * „Ikimokyklinukų žiemos olimpiada 2022“. 2022 m. vasario mėn. * gamtosauginė akcija „Judrūs vaikai – gamtos draugai“. 2022 m. balandžio 11 d. * akcija „Rieda ratai rateliukai“ tarptautinei dienai be automobilio paminėti. 2022 m. rugsėjo mėn. 22 d. * Akcija „Mažoji mylia – 2022“, skirta paminėti Kūno kultūros ir sporto dienai. 2022 m. spalio 4 d.   Dalyvavome respublikinio **projekto „SVEIKATIADA“** iniciuotose respublikinėse akcijose, organizavome veiklas savo įstaigoje:   * Sveikatiados iššūkyje „Mano mėgstamiausias užkandis“. 2022 m. vasario mėn. * Gyvenk tvariau su Sveikatiada. 2022 m. rugsėjo-lapkričio mėn. * Užsiimk joga su Sveikatiada. 2022 m. gruodžio mėn.   Dalyvavome Respublikiniame **LFF projekte „Futboliukas“.** Vykdydami projektą siekėme populiarinti futbolo žaidimą lauke ir uždarose ikimokyklinio ugdymo įstaigos patalpose, supažindinti vaikus su smagia fizinio aktyvumo forma, bei populiarinti futbolą kaip sporto šaką visuomenėje. Sporto salės („Vyturėlis“ pasipildė futbolo treniruotėms reikalingu inventoriumi. Vykdėme kiekvieną mėnesį projekto organizuotojų teikiamas užduotis, organizavome sportinius renginius:   * „Futboliuko“ pramoga su Plungės futbolo klubo ,,Babrungas" treneriais. 2022 m. balandžio ir lapkričio mėn. * „Futboliuko“ Kalėdos. 2022 m. gruodžio 20 d.   Aktyviai dalyvavome **Gamtosauginių mokyklų programoje**. Už 2022 m. įvykdytas veiklas ir nuoseklų programos vykdymą, **dešimtus metus** iš eilės įstaiga buvo apdovanota Gamtosauginių mokyklų žaliąja vėliava ir Tarptautiniu Gamtosauginių mokyklų programos sertifikatu. Dalyvavome tarptautiniuose ir respublikiniuose projektuose:   * aplinkosaugos projekte ,,MES RŪŠIUOJAM‘‘, * gamtos švarinimo akcijoje „DAROM“, * gamtosauginių mokyklų Veiklos dienoje „SAUGOKIME GAMTĄ – PIEŠKIME KITAIP!“. 2022 m. lapkričio 7 d. praktiniame užsiėmime dalyvavo Plungės lopšelio-darželio „Nykštukas“ ir „Pasaka“ priešmokyklinio ugdymo grupių ugdytiniai, * įgyvendinome ir dalyvavome ekologiniame konkurse „Mano žalioji palangė“. Konkurso tema – „Augalų spalvos“. 2022 m. kovo 4 d., * tarptautinėje iniciatyvoje „Globalinės veiksmo dienos 2022“ koncentruotose į biologinės įvairovės temą. 2022 m. balandžio 20-30 d., * 2022 m. lapkričio 3 d. organizavome Plungės lopšelių - darželių „Nykštukas“, Pasaka“ ir „Vyturėlis“ dalyvavimą Globalinėje veiksmo dienoje - Tarptautinėje estafetėje „Laikas senka“ (Running Out of Time), kurioje perdavėme vieni kitiems estafetės lazdelę, kaip simbolį, siekiant kovoti su klimato kaita, * Žemės dienos paminėjime „Žemė be šiukšlių“. 2022 m. kovo 20 d., * iniciatyvoje Gyvoji planeta „Žemė - mylinčio žmogaus rankose“, * Vandens dienos minėjime. Iniciatyvoje Gyvoji planeta „Laimingas vanduo“. 2022 m. kovo 22d.,   Bendradarbiavome su **Plungės sporto ir rekreacijos centru**, dalyvavome jų organizuotuose renginiuose:   * „Sveikatingumo dienoje“ skirtoje Olimpinei dienai paminėti. 2022m. gegužės 10 d., * Plungės rajono darželinukų sporto šventėje. 2022 m. gegužės 20 d.,   Glaudžiai bendradarbiavome su **Plungės visuomenės sveikatos biuru**, dalyvavome jų inicijuotose veiklose:   * Plungės rajono savivaldybės visuomenės sveikatos biuro ir Klaipėdos valstybinės kolegijos projekte ,,Fizinio aktyvumo nauda ikimokyklinio ir mokyklinio amžiaus vaikams“. * Esami įtraukti į Plungės visuomenės sveikatos biuro vykdomą projektą „Ikimokyklinio ir mokyklinio ugdymo įstaigų sveikatos kabinetų aprūpinimas metodinėmis priemonėmis Plungės ir Tauragės savivaldybėse“ lt03-2-sam-k01-008. Šio projekto dėka ugdymo aplinka praturtinta naujomis ugdymo priemonėmis: interaktyvios grindys "Stebuklų dėžutė", šviesos sensorinis stalas, įvairios ugdymo priemonės emocijų atpažinimo ir valdymo mokymams, higieninių įgūdžių ugdymui, sporto inventorius fiziniam aktyvumui skatinti: vaikiškos šiaurietiško ėjimo lazdos, gimnastikos kamuoliai ir kt.   Puoselėjant vaikų saviraišką, kūrybiškumą ir pilietiškumą įstaigoje vyko tradicinės ir kitos šventės, projektai, parodos. Ugdytiniams nuolat buvo organizuojamos pažintinės išvykos ir ekskursijos, edukacinės programos: į Žemaitijos nacionalinį parką, Energetinių labirintų parką, Oginskių rūmų parką, Kretingos žiemos sodą ir dvaro saldaininę, Plungės technologijų ir verslo mokyklą ir kt.. Dalyvavome ir organizavome įstaigoje, rajone, Respublikoje projektus, parodas, akcijas, tradicinius ir kitus renginius: Šventinį koncertą ir parodą „Lietuva – Plungė – mano knygelėje“ skirtą Lietuvos valstybės atkūrimo dienai paminėti. Sukurta elektroninė knygelė „Plungei - 230 metų“ paminėjimui; prisijungėme prie kvietimo Plungės rajono savivaldybės kultūros centro sukurti Margučių alėją; dalyvavome Plungės miesto šventės eisenoje „Plungei – 230“; laisvės gynėjų dienos paminėjime visuotinėje pilietinėje iniciatyvoje „Atmintis gyva, nes liudija“; organizuota lietuvių kalbos savaitė paroda ,,Pučiu, pasaką kuriu“; rudenėlio šventė „Šviečiantys moliūgėliai“; Adventinė popietė „Žemė laukia, kol nušvis žvaigždė“; Velykų šventė ir paroda „Varpai nuskambėjo – Velykos atėjo“; pilietinė iniciatyva "Gyvasis tautos žiedas"; tarptautinė Tolerancijos diena – „Tolerancijos namas“; konkursas „Skaitīmā žemaitėškā“ – II vieta Plungės rajono savivaldybės skaitovų konkurse; Žemaitijos regiono konkursas „Skaituom žemaitiška“ Skuodo R. Granausko viešojoje bibliotekoje – paskatinamasis bibliotekos prizas skaitovui; respublikinis vaikų teatrų festivalis „Vaikiško teatro pavasaris“ Plungės kultūros centre spektaklis „Varliuko Kvaksiuko kelionė“ (spektaklio gastrolės Plungės vaikų bibliotekoje ir Plungės Šv. Jono Krikštytojo bažnyčioje); birželio 1-oji vaikų gynimo diena „Vaikystės aitvarai“; rugsėjo 1-osios šventinis rytmetis „Pasveikinkim rugsėjį“. Pedagogai dalyvavo respublikiniuose, tarptautiniuose kūrybinių darbų projektuose, parodose: „Kartu paskaitykim knygelę“, „Senolių skrynią pravėrus“, „Draugystės apyrankė“, „Paukščiukai beldžia snapeliu“, „Jie mieli ir skirtingi, bet ne visi laimingi“, „Kalėdų atvirukas“, „Labas raide“. Įstaigos pedagogai organizavo respublikines kūrybinių darbų virtualias parodas-konkursus, kuriose savo idėjomis ir kūrybiniais darbais dalinosi šalies ikimokyklinio ir priešmokyklinio ugdymo pedagogai: „Velykinė foto sienelė“, „Gerumo girlianda“. Bendradarbiaujant su Klaipėdos l/d. „Puriena“ Etwinning platformoje dalintasi patirtimi projekte „Lietuviškų pasakų karuselė taikant STREAM“. Projekto pagalba vaikai per pasakas lavino kalbinius įgūdžius ir ugdėsi meilę knygai.  Pedagogai dalyvavo kvalifikacijos tobulinimo renginiuose, dalinosi profesine patirtimi, žiniomis, įgytomis kvalifikacijos kėlimo renginiuose. Metodinę veiklą ir kvalifikacijos tobulinimą įsivertino parengdami įsivertinimo lenteles, numatė tobulėjimo kryptis kitiems metams. Aukštesnę kvalifikacinę kategoriją įgijo Aušra Šetkauskienė – IU vyresniojo mokytojo kvalifikacinę kategoriją (2022 m. gruodis).  Parengta ir pradėta įgyvendinti ilgalaikė kvalifikacijos tobulinimo programa „Motyvuotas ikimokyklinio ir priešmokyklinio ugdymo mokytojas - aktyvus vaikas“. I modulio edukacinė išvyka ,,S. Kneipo Sveikatingumo elementų taikymo galimybės“. (2022–06–11) (Birštonas). Taikomos naujai parengtos rekomendacijos ikimokyklinio ugdymo mokytojams „Žaismė ir atradimai“. Seminaras „Inovatyvus ikimokyklinis ugdymas. Kaip dirbti vadovaujantis rekomendacijomis „Žaismė ir atradimai?“(2 pedagogai, 24 val.), „Ikimokyklinio ir priešmokyklinio amžiaus vaikų kompetencijų ugdymas per įvairias veiklas“ (2 pedagogai, 32 val.). Dalyvavome respublikiniame kūrybiniame projekte „Žaidimai moko“ - „Ugdymas žaidimais ir patyrimine veikla ankstyvajame amžiuje“(40 val.) ir gerosios patirties renginyje „Kolegialus bendradarbiavimas, kaip ugdymo kokybės stiprinimo galimybė“ mainų metodinėje dienoje „Žaidimai moko“(6 val.). A.Beinorienė dalyvavo (40 val.) kursuose „Ikimokyklinio ir pradinio ugdymo pedagogams, ketinantiems dirbti pagal priešmokyklinio ugdymo programą“ ir įgijo teisę dirbti pagal priešmokyklinio ugdymo programą. 2022 metais M. Vainauskienė, A.Norvaišienė („Vyturėlis“), Vida Šukienė (Didvyčiai) baigė VDU ikimokyklinio ir priešmokyklinių studijų programą ir įgijo kompetencijas dirbti pagal ikimokyklinio ir priešmokyklinio ugdymo programas formaliajame ir neformaliajame ugdyme. Organizuotas seminaras 23 mokytojų padėjėjoms „Mokytojų padėjėjų vaidmuo šiuolaikiniame daželyje“(2 val.), lektorė Sigita Burvytė (2022-11-21). Tarptautinėje vaikų socialinių gebėjimų ugdymo programoje „Zipio draugai“ 2022-2023 m. m. dalyvavo 3 priešmokyklinio ugdymo mokytojos.  Per 2022 m. pedagogai tobulino kvalifikaciją **790 val.**  [Tobulinau profesines kompetencijas, išklausiau seminarus bei dalyvavau kursuose, konferencijose: „Organizacijos mikroklimatas“, „Organizacijos kultūra ir komandos narių ugdymo strategijos“, „Vadovavimo psichologija“, „Vertybinė lyderystė: kaip priimti sprendimus kritinėmis sąlygomis“, „Veiksmingas vadovavimas šiuolaikinėje švietimo įstaigoje“, „Darbo santykiai“, „Procesų optimizavimas ugdymo įstaigose: LEAN metodikos taikymas ir principai“, „Kokie verslo sprendimai gali būti pritaikyti švietime?“, „Improvizacija ir kūrybiškumas vadovo darbe“, „Strateginė lyderystė: kaip formuoti strategiją kuri veikia?“, „Viešas susirinkimas dėl karo pabėgėlių vaikų integracijos ikimokyklinio ugdymo mokytojams“, „STEAM ugdymas tiesia kelius į sėkmę!“, „Manipuliacijų valdymas darbo aplinkoje arba kaip sustabdyti „Lipantį ant galvos““, „S. Kneipo sveikatingumo elementų taikymo galimybės“, „Efektyvus bendravimas ir bendradarbiavimas ugdymo įstaigojeׅ“, „SUP – supratimas, ugdymas, pagalba“, . Gauti 3 Erasmus+ sertifikatai už projekto „Discovering STEM in nature!“ vykdymą Šiaurės Makedonijoje, Turkijoje ir Lietuvoje. Kartu su Plungės lopšelio-darželio „Vyturėlis“ komanda dalyvavau Plungės technologijų ir verslo mokykloje „Pavasarinėse protų kovose“ skirtose Plungės miesto 230 gimtadieniui paminėti. Viso per 2022 metus kvalifikacijos tobulinimui skyriau 86 val..](https://www.facebook.com/asta.baltuoniene?__cft__%5b0%5d=AZV3bP5soZqHMrSELuXfF3JvowR85_VYNwSTKjByrOUS-xq4j2paeTOa7H1n9IIZRvpAFMwlIGuCUW6jHMkXRZ6cktlz_vqASSlQ_bjISHwIllB0MhCitZTe59oXgpt4wI8&__tn__=-%5dK-R)  [Plėtojama bendruomenės informavimo sistema: informacija talpinama įstaigos internetinėje svetainėje, FB Vyturėlis, grupių uždarose FB paskyrose, messenger platformoje, el. sistemoje „Mūsų darželis“, informaciniuose stenduose.](https://www.facebook.com/asta.baltuoniene?__cft__%5b0%5d=AZV3bP5soZqHMrSELuXfF3JvowR85_VYNwSTKjByrOUS-xq4j2paeTOa7H1n9IIZRvpAFMwlIGuCUW6jHMkXRZ6cktlz_vqASSlQ_bjISHwIllB0MhCitZTe59oXgpt4wI8&__tn__=-%5dK-R)  [Įstaigoje ugdymo turinio įgyvendinimui sukurta ir pritaikyta ikimokyklinio ir priešmokyklinio amžiaus vaikų poreikius ir galimybes atitinkanti saugi aplinka. Grupėse jauku, žaisminga, estetiška ir kūrybiška, funkcionalu, skatinamas vaikų aktyvumas, noras veikti, ugdytis. Pedagogams ir vaikams stengiamasi sudaryti sąlygas naudotis šiuolaikinėmis technologijomis: 2022 metais Prūsalių skyrių papildėme SMART lenta, elektroniniu mikroskopu, 6 edukacinėmis bitutėmis - robotais "Bee-bot"; Didvyčių skyriaus pedagogai susidomėjo elektroniniu mikroskopu, edukacine priemone - robotu "Sraigė“; „Vyturėlį“ papildėme SMART lenta, elektroniniu mikroskopu. Glaudžiai bendradarbiaujame su Plungės visuomenės sveikatos biuru. Jo dėka „Vyturėlyje“ turime dar vienas interaktyvias grindis. Tiek „Vyturėlio“, tiek Prūsalių bei Didvyčių skyrių pedagogai rodo didelį susidomėjimą STEAM veiklomis, todėl įsigijome daug edukacinių priemonių įvairių reiškinių pažinimui bei eksperimentams. Bendradarbiaujame su Senamiesčio mokykla, kuri mums dovanojo 8 (naudotus) projektorių ekranus bei 3 (naudotus) projektorius.](https://www.facebook.com/asta.baltuoniene?__cft__%5b0%5d=AZV3bP5soZqHMrSELuXfF3JvowR85_VYNwSTKjByrOUS-xq4j2paeTOa7H1n9IIZRvpAFMwlIGuCUW6jHMkXRZ6cktlz_vqASSlQ_bjISHwIllB0MhCitZTe59oXgpt4wI8&__tn__=-%5dK-R)  [Metų eigoje buvo remontuojamos 3 grupių virtuvėlės (sienos nudažytos ir išklijuotos plytelėmis, sumontuoti nauji baldai). Pakeitėme 40 drabužinių spintelių vaikams. Padarėme kosmetinį remontą virtuvėje bei maisto sandėlyje. Įsigijome RIDER tipo sodo traktoriuką, kad galima būtų lengviau prižiūrėti darželio aplinką. Didvyčiuose šiuo metu atliekami teritorijos nusausinimo darbai.](https://www.facebook.com/asta.baltuoniene?__cft__%5b0%5d=AZV3bP5soZqHMrSELuXfF3JvowR85_VYNwSTKjByrOUS-xq4j2paeTOa7H1n9IIZRvpAFMwlIGuCUW6jHMkXRZ6cktlz_vqASSlQ_bjISHwIllB0MhCitZTe59oXgpt4wI8&__tn__=-%5dK-R) |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys(toliau – užduotys) | Siektini rezultatai | Rezultatų vertinimo rodikliai(kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1.Tapti STEM mokyklų nare. | Sukurti STEM mokyklos strategiją atsižvelgiant į septynias sritis:   1. mokymas, 2. ugdymo programų pritaikymas, 3. vertinimas, 4. darbuotojų profesinis tobulėjimas, 5. vadovavimas mokyklai ir mokyklos kultūra, 6. ryšiai, 7. mokyklos infrastruktūra | Pradedančios mokyklos STEM ženklas. | Metų eigoje ypatingas dėmesys buvo skiriamas pedagogų kompetencijų, reikalingų STEAM ugdyme, plėtotei. Taip pat STEAM veikloms, padedančioms atsiskleisti vaikų gebėjimams, kryptingai ir nuosekliai dalyvauti įvairesnėse veiklose, atrasti gamtos mokslus, inžineriją, menus, matematiką ir technologijas. Ugdyme naudojami aktyvūs mokymosi metodai. Dėl savo veiklos specifikos ir noro domėtis STEAM veiklomis, pradėjome kurti savo STEAM mokyklos strategiją, kad gautume pradedančios mokyklos STEAM ženklą (Medžiaga pateikta vertinimui. Laukiame atsakymo).  Šiais metais sėkmingai koordinuojame ir vykdome tarptautinį Erasmus+ KA210-SCH bendrojo ugdymo sektoriaus mažos apimties partnerystės projekto „Atrandame STE(A)M gamtoje!“ (angl. „Discovering STEM in Nature!“). Projektą vykdome su šalimis partnerėmis: Turkija, Š. Makedonija, Estija.  Įsigytos STEAM ugdymui reikalingos priemonės, kurios leidžia išbandyti naujausius inžinerinius ir technologinius metodus. Tarptautinio susitikimo metu pravestos atviros STEAM veiklos. Pedagogai toliau tobulino profesines ir dalykines kompetencijas STEAM ugdyme, dalyvavo seminaruose:  metodinis-praktinis seminaras „STEAM ugdymas lyderystei: Steamukas šviesos karalystėje“ (6 val.); konferencija „Kūrybiškas inovatyvių praktikų plėtojimas ikimokykliniame ugdyme“ (4 val.); ikimokyklinio ir priešmokyklinio amžiaus vaikų virtuali konferencija „Moksliniai rudens atradimai. Aš tyrėjas“ („Skruzdėliukų“ gr. su pranešimu „Kas nutiko klevo lapui“) (6 val.); tarptautinė konferencija „STEAM ugdymas tiesia kelius į sėkmę (24 val.).; edukacinė išvyka „STEAM ugdymas, orientuotas į mokinių ugdymo(si) pažangą (16 val.). |
| 1.2. Lauko žaliųjų edukacinių erdvių kūrimas. | Bus įrengtos 3 lauko edukacinės žaliosios erdvės. | Įrengtos lauko edukacinės žaliosios erdvės  skatins vaikus tyrinėti supančią aplinką. Per praktinį patyrimą taikant STEAM ugdymo metodą formuosis aplinkosauginės vertybės. | „Vyturėlyje“, Prūsaliuose bei Didvyčiuose buvo įrengtos naujos lauko edukacinės žaliosios erdvės: „Vyturėlyje“ – „Vabalų namas“, „Sliekų viešbutis“, 4 lauko virtuvėlės; Didvyčiuose iš medinių padėklų buvo pagaminti 2 spalvingi traukinukai; Prūsaliuose teritorija papildyta daržo lysvėmis. |
| 1.3. Tęsti pedagogų kompetencijų stiprinimą įtraukiojo ugdymo srityje. | Specialistai, pedagogai praktikoje taikys efektyvius įtraukiojo ugdymo metodus, dirbant su specialiųjų poreikių turinčiais vaikais. | Bendradarbiaujant su Plungės specialiojo ugdymo centro Švietimo pagalbos ir konsultavimo skyriaus specialistais, suorganizuotos bent dvi konsultacijos skirtos švietimo įstaigos pedagogams, dėl praktinių pagalbos priemonių taikymo pamokose. | Pradėta įgyvendinti su Plungės paslaugų ir švietimo pagalbos centru ilgalaikė kvalifikacijos tobulinimo programa „Ikimokyklinio ir priešmokyklinio amžiaus vaikų, turinčių specialiųjų ugdymo(si) poreikių, ugdymo strategijos“. I modulio seminaras ,,Vaikų, turinčių SUP, elgesio ir emocijų ypatumai, elgesio valdymo strategijos“ (2022-12-14, 32 pedagogai -192 val.). Pedagogai aptarė ir pagilino žinias apie vaikų, turinčių specialiųjų ugdymo(si) poreikių elgesį, emocijas, komunikaciją, jų ugdymo būdus. Dalyvauta respublikinėje konferencijoje „SUP – supratimas, ugdymas, pagalba“ organizuotoje Plungės paslaugų ir švietimo pagalbos centro (10 pedagogų – 60 val.), seminare „Mokiniai, turintys raidos sutrikimų. Sensorikos sutrikimai“ (2 pedagogai -12 val.).  Parengtos spec. poreikių turinčių vaikų ugdymo programos, individualūs planai, pritaikomos, įsigyjamos ugdymo priemonės, jos naudojamos ugdymo proceso metu. Nuolatos esame konsultuojami Plungės specialiojo ugdymo centro Švietimo pagalbos ir konsultavimo skyriaus specialistų. |
| 1.4. Nuosekliai pasiruošti atnaujintų priešmokyklinio ugdymo programų diegimui. | Susipažinti su ugdymo turinio atnaujinimo nuostatomis ir pedagogų profesinių kompetencijų, reikalingų darbui pagal atnaujintą PU programą tobulinimas | Atnaujinamo ugdymo turinio dokumentų ir kompetencijų aprašų analizė individualiai ir grupėse bei apibendrinimas Pedagogų taryboje. Priešmokyklinio ugdymo visi pedagogai savo veikloje vadovausis atnaujintų PU programų nuostatomis. | Nuo 2022-09-01 įgyvendiname atnaujintą priešmokyklinio ugdymo programą. Pedagogai dalyvavo NŠA mokymuose „Kaip kūrybiškai ir kokybiškai įgyvendinti atnaujintą priešmokyklinio ugdymo programą?“ (2 pedagogai po 40 val.), seminare „Kaip planuosime ugdomąjį procesą, remdamiesi atnaujinta bendrąja priešmokyklinio ugdymo programa bei leidiniu „Patirčių erdvės“ (2 pedagogai po 12 val.). Pedagogų tarybos posėdyje (2022-09-14) analizavome atnaujintos priešmokyklinio ugdymo bendrosios programos įgyvendinimo rekomendacijas, kompetencijų aprašus. Diskutavome, dalinomės patirtimi bei nuomonėmis tema: “Ugdomosios veiklos planavimas pagal naujai parengtas ikimokyklinio ugdymo rekomendacijas bei atnaujintą priešmokyklinio ugdymo programą.” (“Žaismė ir atradimai”, “Pokyčių erdvės”). Metodiniuose pasitarimuose dažniai vyko individualios bei grupinės konsultacijos. |
| 1.5. Efektyvus komandinio darbo stiprinimas. | Darni ir vieningo tikslo siekianti ikimokyklinio ir priešmokyklinio ugdymo komanda. | * 1. Parengta darbo grupių sudėties ir veiklos analizė;   2. Organizuoti ne mažiau kaip 2 komandos stiprinimo renginiai.   3. Organizuojami metiniai pokalbiai su įstaigos darbuotojais;   4. Įstaigoje įgyvendinti Ekologiškų ir pagal Nacionalinę žemės ūkio ir maisto kokybės sistemą pagamintų maisto produktų vartojimo skatinimo ikimokyklinio ugdymo įstaigose paramos taisykles, užtikrinant maisto gamybą, taikant „trumpųjų grandinių“ principą. | 1. Plungės lopšelio-darželio „Vyturėlis“ kolektyvas sudarytas iš 3 atskirų bendruomenių: „Vyturėlio“, Prūsalių ir Didvyčių. Kad kolektyvas funkcionuotų sklandžiai ir būtų siekiama bendro išsikelto tikslo, turime veikti kartu. Įvairių klausimų sprendimui yra sudaromos darbo grupės, į kurias įtraukiami darbuotojai iš „Vyturėlio“, Prūsalių ir Didvyčių. Buvo suburtos darbo grupės ugdymo proceso planavimui, suburta PU mokytojų darbo grupė atnaujintos priešmokyklinio ugdymo programos analizei, trumpalaikio ugdymo plano formos parengimui, STEM ugdymo modelio taikymo veiksmų plano sudarymui. Darbo grupė aktyviai įsitraukė į Erasmus+ projekto „Discovering STEM in Nature! Herbs“ antro susitikimo Lietuvoje organizacinius ir vykdomuosius darbus. Iš trijų bendruomenių sudarytos darbo grupės padėjo organizuoti įstaigos bendruomenės kultūrinius, sveikatingumo renginius, išvykas, ekskursijas.  2. Plėtojant pasitikėjimą ir partnerystę, siekdami stiprinti įstaigos bendruomenės narių tarpusavio santykius organizavome 3 renginius: edukacinę išvyką į Birštoną „S.Kneipo sveikatingumo elementų taikymo galimybės“ 2022 m. birželio mėn., boulingo turnyrą Konferencijų ir laisvalaikio centras "Porto" pedagogų dienos proga 2022 m. spalio mėn. ir kalėdinę išvyką į Klaipėdos Švyturio areną, kur stebėjome Klaipėdos valstybinio muzikinio teatro (KVMT) miuziklą „Čikaga“. 22 m. gruodžio mėn.  3. Organizuoti metiniai pokalbiai su įstaigos darbuotojais: „Vyturėlis“ – sausio 16, 17, 19 dienomis, Didvyčiai – sausio 18 dieną, Prūsaliai – sausio 20 d..  4. Įstaigoje pradedamos įgyvendinti Ekologiškų ir pagal Nacionalinę žemės ūkio ir maisto kokybės sistemą pagamintų maisto produktų vartojimo skatinimo ikimokyklinio ugdymo įstaigose paramos taisyklės. Šiuo metu nuperkame 56,29 % ekologiškų ir NKP (pagal nacionalinę maisto kokybės sistemą pagamintų produktų) mėsos ir jos produktų, pieno ir jo produktų, duonos bei pyrago gaminių, daržovių ir jų produktų, vaisių ir jų produktų. Pasibaigus sutartims su tiekėjais, skelbsime viešąjį pirkimą likusių produktų grupėms (kiaušinių, grūdų produktų, aliejaus ir riebalų) įsigijimui. Pagal darželio valgiaraštį derinant produktus, per dieną vaikai gauna apie 65% (priklausomai nuo dienos valgiaraščio) patiekalų pagamintų iš ekologiškų arba pagal nacionalinę maisto kokybės sistemą pagamintų produktų. Nacionalinei mokėjimo agentūrai prie žemės ūkio ministerijos kaimo plėtros, žuvininkystės programų ir nacionalinės paramos departamentui nacionalinės paramos skyriui pateikėme paraišką, kad gautumėme paramą už ekologiškų ir pagal nacionalinę maisto kokybės sistemą pagamintų maisto produktų vartojimo skatinimą ikimokyklinio ugdymo įstaigose. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
|  |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Laimėtas Plungės rajono savivaldybės Visuomenės sveikatos rėmimo specialiosios programos finansuojamas projektas: „Daugiafunkcės lauko sporto aikštelės įrengimas Plungės lopšelyje-darželyje „Vyturėlis“. | Projekto vykdymui gauta 4000 Eur. Už gautas iš Plungės rajono savivaldybės Visuomenės sveikatos rėmimo specialiosios programos ir kitų projekte numatytų finansuojamų šaltinių lėšų įrengėme daugiafunkcinę lauko sporto aikštelę - saugią ir modernią aplinką, kuri skatina fizinį aktyvumą, didina fizinio aktyvumo veiklų prieinamumą, skatina bendruomenės narių bendruomeniškumą per sportines veiklas. Viso aikštelei įrengti išleidome 10093,91 Eur.. |
| 3.2. Laimėtas Plungės rajono savivaldybės Visuomenės sveikatos rėmimo specialiosios programos finansuojamas projektas - „Edukacinių ir poilsio zonų įgalinimas fizinio aktyvumo skatinimui“. | Projekto vykdymui gauta 3000 Eur. Už gautas iš Plungės rajono savivaldybės Visuomenės sveikatos rėmimo specialiosios programos ir kitų projekte numatytų finansuojamų šaltinių lėšų įrengsime saugią ir modernią fizinį aktyvumą skatinančią erdvę - laipiojimo tinklą-piramidę (laipiojimo tinklas atvežtas, tačiau įrengti iki galo neleidžia oro sąlygos). Šios erdvės įgalinimas padės didinti fizinio aktyvumo veiklų prieinamumą įvairaus ikimokyklinio amžiaus vaikams, skirtingo fizinio pasirengimo ir pajėgumo vaikų grupėms, optimaliai prailginti vaikų buvimo lauke aktyvų laiką. |
| 3.3. Laimėtas Plungės rajono savivaldybės aplinkos apsaugos rėmimo specialiosios programos projektas „Lauko žaliųjų edukacinių erdvių kūrimas“. | Projekto vykdymui gauta 871 Eur. Už gautas lėšas pastatytas „Vabalų namas“, „Sliekų viešbutis“, nupirktos 2 šiukšlių dėžės, sukaltos 4 medinės virtuvėlės lauko aikštelėse. Sudarius galimybes vaikams tinkamai leisti laiką lauko žaliosiose edukacinėse erdvėse, vaikai tyrinės supančią aplinką ir ugdysis aplinkosaugines vertybes per praktinį patyrimą taikant STEAM ugdymo metodą. Bendradarbiaujant gamtosauginėje veikloje, vaikai išmoks netik džiaugtis gamtos grožiu, bet ir jaus atsakomybę už ją, išmoks bendrauti su aplinka, ugdyti save joje ir kurti grožį. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai(kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| Nėra |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ⅹ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Strateginio mąstymo ir pokyčių valdymas. |
| 7.2.Vidaus kontrolė ir vertinimas, analitinių gebėjimų tobulinimas. |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
|  |  |  |
|  |  |  |
|  |  |  |

**9. Rizika, kuriai esant nustatytos užduotys gali būti neįvykdytos(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1.Teisės aktų pasikeitimai arba jų priėmimo vėlavimas. |
| 9.2.Nedarbingumas ir kiti veiksniai, turintys įtakos žmogiškiesiems ištekliams. |
| 9.3.Lėšų stygius. |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

Mokyklos tarybos pirmininkė \_\_\_\_\_\_\_\_

(mokykloje – mokyklos tarybos (parašas) (vardas ir pavardė) (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo /

darbuotojų atstovavimą įgyvendinantis asmuo)

**11. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(valstybinės švietimo įstaigos savininko (parašas) (vardas ir pavardė) (data)

teises ir pareigas įgyvendinančios institucijos

(dalyvių susirinkimo) įgalioto asmens pareigos;

savivaldybės švietimo įstaigos atveju – meras)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

Susipažinau.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)